റാന്നി, മന്ദിരം ഭാഗങ്ങളില് കാടക്കോഴി കുഞ്ഞുങ്ങളും കൂടും നല്കാമെന്നു പറഞ്ഞു തട്ടിപ്പ് 5000 രൂപക്ക് കാടക്കോഴി കുഞ്ഞുങ്ങളും കൂടും നല് കാമെന്നു പറഞ്ഞെത്തിയ സംഘം പണം വാങ്ങി കബളിപ്പിച്ചതായി പരാതി. റാന്നി മന്ദിരം ഭാഗങ്ങളിലെ കോളനികള്, തെക്കേപ്പുറം തുടങ്ങിയ സ്ഥലങ്ങള് കേന്ദ്രീകരിച്ചാണ് തട്ടിപ്പ്. കാഞ്ഞിരപ്പള്ളി സ്വദേശികളെന്ന് അവകാശപ്പെട്ടെത്തിയ സംഘം വീടുകള് കയറി അഞ്ച് കാട കോഴികുഞ്ഞും കൂടും ലഭക്കുന്നതിനായി 1000 മുതല് 2000 രൂപ വരെ പലരുടേയും കൈയ്യില് നിന്നും അഡ്വാന്സ് വാങ്ങുകയായിരുന്നു. പണം കൊടുത്ത ശേഷം കാടക്കോഴി കുഞ്ഞുങ്ങളെ കിട്ടാതെ വന്ന പലരും ഏജന്റുമാരെ ഫോണില് ബന്ധപ്പെട്ടതോടെയാണ് സംഭവം തട്ടിപ്പാണെന്നു സംശയം ഉയര്ന്നത്. പലരോടും കൃത്യമായ വിവരം നല്കാന് ഇവര് ഇതുവരെ തയാറായിട്ടില്ല. തട്ടിപ്പിനിരയായവര് നിയമ നടപടികള്ക്കായി അധികൃതരെ സമീപിക്കുവാന് ഒരുങ്ങുകയാണ്. The post റാന്നി, മന്ദിരം ഭാഗങ്ങളില് കാടക്കോഴി കുഞ്ഞുങ്ങളും കൂടും നല്കാമെന്നു പറഞ്ഞു തട്ടിപ്പ് first appeared on MalayalamExpressOnline.